આજે ગાંધીનગર ખાતે ખેલ મહાકુંભ ૨૦૧૮ના આયોજન માટે રાજ્યકક્ષાના માન્ય એસોસીએશનો સાથે યોજાયેલ બેઠકને સંબોધતા મંત્રી પટેલે ઉમેર્યુ કે, તત્કાલીન મુખ્યમંત્રી અને હાલના વડાપ્રધાન નરેન્દ્ર મોદીએ વર્ષ ૨૦૧૦થી રાજ્યમાં ખેલ મહાકુંભનું આયોજન કર્યુ છે. પ્રતિ વર્ષ ખેલાડીઓમાં ઉત્તરોતર વધારો થયો અને આજે ૪૩ લાખ લોકો ભાગ લઇ રહ્યા છે. બાળકો, યુવાઓ અને વિદ્યાર્થીઓમાં રહેલ સુષુપ્ત શક્તિઓને બહાર લાવવા માટે રાજ્ય સરકાર દ્વારા જે પ્રયાસો થઇ રહ્યા છે તેમાં એસોસીએશનને પણ પોતાનું યોગદાન સક્રિય રીતે આપશે તો ચોક્કસ ગુજરાત વધુ સર્વોચ્ચ શિખરે પહોચશે.